User:Ashishsharma1252

में आशीष शर्मा सिंवार गांव का रहने वाला हूं,इससे पहले कि मैं आपको गांव सिवार में बनाए जा रहे हैं मंदिर के बारे में बताऊ आपका गोनेर में जो वर्तमान मंदिर है उसके बारे में जान लेना अति आवश्यक है। राजस्थान की राजधानी जयपुर के नजदीक गोनेर में स्थित में श्री लक्ष्मी-जगदीश महाराज का मन्दिर कम से कम पांच सौ साल पुराना है। कहा जाता है कि इस गांव के किसान देवादास के सामने लक्ष्मी-जगदीश भगवान साक्षात प्रकट हुए और जमीन में दबी प्रतिमाओं को बाहर निकालकर विधि विधान से स्थापित करने का आदेश दिया था। किसान ने वैसा ही किया। एक छोटा सा मन्दिर बनाकर मूर्तियां स्थापित कर दी। धीरे-धीरे इस मन्दिर की ख्याति फैलने लगी और मान्यता बन गई कि जो व्यक्ति यहां सच्चे मन से पूजा करता है उसकी मनोकामना पूरी होती है। यह इलाका हमेशा हराभरा रहता है। मुगल शासन के दौरान इस मन्दिर को ध्वस्त करने के प्रयास किए। इस दौरान हुए संघर्ष में स्थानीय लोगों ने मुगल सेना से जमकर लोहा लिया और उन्हें शिकस्त दी। मूर्तियां सुुरक्षित रही। बाद में यहां जयपुर राजपरिवार तथा अन्य भक्तों के सहयोग से मन्दिर का निर्माण कराया गया। मंदिर का प्रवेश द्वार और मुख्य मंडप संगमरमर से बना है। चारों ओर सुंदर नक्काशी कर बेल-बूटें बनाए गए है। अन्दर कांच का काम भी कराया गया है। इस मन्दिर में एकादशी को दर्शन का खास महत्व है। इसके अतिरिक्त श्रावण में यहां झूलों की झांकी दर्शनीय है। जलझूलनी एकादशी को ठाकुरजी नौका विहार पर पास के तालाब में जाते है। मन्दिर की खासियत यहां का प्रसाद है। यहां पर मालपुआ का भोग लगता है। दाल-मालपुआ और मिर्च के टिपोरे यहां आयोजित होने वाली सवामणी तथा अन्य प्रसादी कार्यक्रमों में मुख्यत: बनाई जाती है। इसी का भगवान को भोग लगाया जाता है।

जो मूर्तियां गोनेर स्थित मंदिर में है वो मूर्तियां सिंवार गांव से निकली हुई है, प्राचीन समय से सिंवार गांव में भी जगदीश जी महाराज की पूजा होती आ रही है जो एक प्राचीन समय में बनाए गए मंदिर में होती थी। 2007 में ग्रामीणों ने देखा कि पुराना मंदिर जर्जर अवस्था में है तो उन्होंने नया भव्य मंदिर बनाने की सोची, और जगदीश महाराज का नाम लेके मंदिर की नींव लगा दी गई। आप सभी सिंवार पधारे और मंदिर के दर्शन करे। आप गूगल मैप्स पर पोस्ट की हुई फोटो अथवा प्रारूप को देख सकते है कि मंदिर कितना भव्य है। आप सभी का मंदिर निर्माण समिति हार्दिक स्वागत करती है।

बोलो जगदीश जी महाराज की.... जय